  Алёна Григорьева ГТО программалы сӥзем физкультурая комплекс усьтӥськоз Удмуртиысь зоопаркын. Та сярысь 1 южтолэзе журналистъёслы ивортӥз Спортъя, физкультурая но егитъёсын ужанъя министр Игорь Краснов. «Та комплекс тестирование ортчонлы гинэ уз — ГТО нормативъёсты сётыны дасяськон понна но кылдытэмын луоз. Оштолэзе зоопаркын спортъя фестиваль ортчоз, вань мылкыд карисьёс, пиналъёс но мӧйыос, быгатонлыкъёссэс эскерозы», — вераз министр. Тодэ вайытом, «Готов к труду и обороне!» комплексэз улӟытыны малпазы 2014-тӥ арын. Выльдэм проектэ пыриськись регионъёс пӧлы Удмуртия но сюриз. Элькунын физкультураен вырисьёслэн лыдзы 40 процентозь будыны кулэ. Тегъёс: Спорт Тазалык Удмуртия  